PATVIRTINTA

Kauno lopšelio-darželio

„Drevinukas” direktoriaus

įsakymu 2022 m. vasario 14 d. Nr.V-34

**KAUNO LOPŠELIO – DARŽELIO „DREVINUKAS” KORUPCIJOS PREVENCIJOS PROGRAMA 2022-2024 METAMS**

**I. BENDROSIOS NUOSTATOS**

1. Kauno lopšelio – darželio „Drevinukas” (toliau – lopšelis-darželis) korupcijos prevencijos programa 2022-2024 metams ( toliau – Programa) skirta korupcijos prevencijai ir korupcijos pasireiškimo galimybėms lopšelyje – darželyje mažinti.

2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu IX-1537, Lietuvos Respublikos nacionalinės kovos su korupcija 2015-2025 metų programos įgyvendinimo 2015-2019 metų tarpinstituciniu veiklos planu, patvirtintu Lietuvos Respublikos Vyriausybės 2015 m. birželio 17 d. nutarimu Nr. 648, Kauno miesto savivaldybės teisės aktais, reglamentuojančiais korupcijos prevencijų veiklą.

3. Programos tikslas – užtikrinti veiksmingą ir kryptingą prevencijos kontrolę lopšelyje – darželyje, šalinti neigiamas sąlygas, skatinančias korupcijos atsiradimą, siekti darbuotojų atgrasinimo nuo korupcinio pobūdžio nusikalstamų veikų darymo.

4. Programa padės vykdyti kryptingą korupcijos politiką, užtikrinti skaidrią, veiksmingą ir viešą lopšelio-darželio darbuotojų veiklą.

5. Programos strateginės kryptys – korupcijos prevencija. antikorupcinis švietimas ir informavimas.

6. Programa grindžiama korupcijos prevencija, visuomenės ir lopšelio-darželio darbuotojų antikorupciniu švietimu ir mokymu, siekiant šalinti šio neigiamo socialinio reiškinio priežastis ir sąlygas.

**II. LOPŠELIO-DARŽELIO VEIKLOS SITUACIJOS ANALIZĖ ANTIKORUPCINIU POŽIŪRIU**

7. Lopšelyje-darželyje korupcija galima šiose srityse:

7.1 formuojant darbuotojų personalą;

7.2. organizuojant ir vykdant viešųjų pirkimų procedūras;

7.3.priimant vaikus į ikimokyklinio ir priešmokyklinio ugdymo grupes;

7.4. naudojant lopšelio-darželio biudžetą.

8. Lopšelio – darželio direktorius kasmet atsiskaito už įstaigos ūkinę ir finansinę veiklą Kauno miesto savivaldybės tarybai ir lopšelio-darželio tarybai.

Lopšelio-darželio bendruomenė informuojama apie mokymo, 1,2 procentų, specialiųjų programų lėšų panaudojimą.

9. Lopšelio – darželio turto valdymas ir disponavimas apskaitos Centralizuotoje savivaldybės biudžetinių įstaigų buhalterijoje (BĮBA), atliekant kasmetinę turto inventorizaciją.

10. Lopšelio – darželio internetinėje svetainėje skelbiamos įstaigos finansinės ataskaitos. Viešieji pirkimai vykdomi vadovaujantis Viešųjų pirkimų įstatymu.

**III. PROGRAMOS TIKSLAI IR UŽDAVINIAI**

11. Programos tikslai:

11.1. mažinti korupcijos pasireiškimo priežastis ir šalinti jas;

11.2. užtikrinti skaidrią ir veiksmingą veiklą lopšelyje-darželyje:

11.3. sukurti ir įgyvendinti veiksmingą antikorupcinių priemonių sistemą, skatinančią plėtoti ryšius tarp lopšelio-darželio administracijos, darbuotojų, šeimų, šalinti prielaidas pasinaudoti tarnybine padėtimi.

12. Korupcijos tikslams pasiekti numatomi Programos uždaviniai:

12.1. užtikrinti efektyvų numatytų priemonių įgyvendinimą;

12.2. Nustatyti veiklos sritis, kuriose yra didelė korupcijos pasireiškimo tikimybė;

12.3. siekti, kad visų sprendimų priėmimo procesai būtų skaidrūs, atviri ir prieinami lopšelio-darželio bendruomenei;

12.4. įtraukti į korupcijos prevenciją lopšelio-darželio bendruomenę, ugdyti bendruomenės narių pilietinį sąmoningumą ir nepakantumą korupcijai;

12.5. Numatyti „nulinę“ dovanų politiką, susijusią su tiesiogiai atliekamomis darbo funkcijomis visiems įstaigos darbuotojams t. y. mokytojams, techniniam personalui, administracijai.

12.6. viešai skelbti informaciją apie antikorupcinius veiksmus ir jų rezultatus.

**IV. PROGRAMOS TIKSLŲ IR UŽDAVINIŲ VERTINIMO KRITERIJAI**

13. Programos tikslų ir uždavinių vertinimo kriterijai nustatomi vadovaujantis kiekybės ir kokybės rodikliais:

13.1. korupcijos pasireiškimo tikimybės nustatymu lopšelyje-darželyje;

13.2. įvykdytų ir neįvykdytų Programos įgyvendindinimo priemonių skaičiumi;

13.3. didėjančiu nepakantumu korupcijai, tai yra anonimiškų ir oficialių pranešimų apie galimus korupcinio pobūdžio nusikaltimus skaičiaus didėjimu;

13.4. skundų, pateiktų vadovui, aukštesnėms instancijoms, skaičiaus mažėjimu.

**V. PROGRAMOS ĮGYVENDINIMAS**

14. Programos uždaviniams įgyvendinti sudaromas korupcijos prevencijos planas, kuris nustato priemones, jų vykdymo terminus bei vykdytojus.

15. Programos įgyvendinimo priežiūrą bei kontrolę vykdo lopšelio-darželio direktorius.

**VI. BAIGIAMOSIOS NUOSTATOS**

16. Programa įgyvendinama pagal priemonių planą.

17. Už konkrečių priemonių įgyvendinimą atsako priemonių plane nurodyti atsakingi asmenys.

18. Programa skelbiama lopšelio-darželio internetinėje svetainėje

[www.drevinukas.kaunas.lm.lt](http:// www.drevinukas.kaunas.lm.lt)

PRITARTA:

Kauno lopšelio-darželio „Drevinukas“ tarybos

2022 m. vasario 14 d. nutarimu Nr. 2

**KAUNO LOPŠELIO – DARŽELIO „DREVINUKAS“ 2022-2024 METŲ KORUPCIJOS PREVENCIJOS PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil. Nr.** | **Priemonės pavadinimas** | **Atsakingas** | **Įvykdymo laikas** | **Laukiami rezultatai** |
| 1. | Korupcijos prevencijos programos ir jos įgyvendinimo priemonių plano skelbimas įstaigos internetinėje svetainėje | Direktorius | 2022 m. I ketvirtį | Bendruomenė informuota apie įstaigos vykdymą korupcijos prevenciją. |
| 2. | Informacijos apie laisvas darbo vietas skelbimas įstaigos internetinėje svetainėje. | Direktorius | Pagal poreikį | Skaidriai vykdomas darbuotojų priėmimas, atleidimas iš darbo, darbo krūvių paskirstymas. |
| 3. | Viešųjų pirkimų įstatymo nuostatų laikymasis | Direktoriaus pavaduotoja ūkio reikalams | Nuolat | Užtikrinamas viešumas. |
| 4. | Vaikų priėmimo į lopšelį-darželį vykdymas steigėjo nustatyta tvarka | Direktoriaus pavaduotoja ugdymui | Nuolat | Tinkamai įgyvendinami Kauno miesto savivaldybės tarybos sprendimai. |
| 5. | Skaidrus gautų labdaros paramos, ugdymo ir kitų lėšų panaudojimas. | Direktorius | Nuolat | Lėšos tinkamai ir kryptingai naudojamos pagal suptanuotus straipsnius, įstaigos numatytus prioritetus ir poreikius. |
| 6. | Finansinių ataskaitų teikimas visuomenei | BĮBA | Nuolat | Visuomenė informuota apie skaidrų ir tinkamą lėšų panaudojimą. |
| 7. | Darbuotojų pareigybių aprašymų bei darbo tvarkos taisyklių peržiūra, ir, esant būtinybei, antikorupciniu požiūriu svarbių nuostatų įtraukimas. | Direktorius | Kasmet | Apibrėžtos darbuotojų antikorupcinės nuostatos ir teisinės atsakomybės priemonės. |
| 8. | Lopšelio-darželio vadovo metinės ataskaitos pristatymas bendruomenei. | Direktorius | Kasmet | Vadovo sprendimai yra atviri, skaidrūs ir prieinami bendruomenei. |